Бекітемін: 29.01.2024ж.

«Балбөбек» бөбекжай-бақша

әдіскері:  Ж.Орынғали

**ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ**

Білім беру ұйымы (балабақша) МКҚК «Балбөбек» бөбекжай-бақшасы

Топ: «Балапан» ерте жас

Балалардың жас: 1 -2 ерте жас

Жоспардың құрылу кезеңі: 29.01 - 02.02.2024ж

Тәрбиешінің аты-жөні: А.Мінәжаддинқызы

| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
| --- | --- | --- | --- | --- | --- |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** |
| **Ата-аналармен немесе баланың****басқа заңды өкілдерімен кеңес,****әңгімелесу** | Әңгімелесу: "Баланың күн тәртібі және тәрбиесі", "1-2-жасар бала қандай талаптарды түсінеді?", "1-2 жасар баланың қызығушылықтары". |
| **Балалардың дербес әрекеті****(аз қимылды, үстел үсті****ойындары,****бейнелеу іс-әрекеті,****кітаптарды қарау және****басқалар)** | **"Табиғат бұрышы"**Мақсат-міндеттері. Табиғат бұрышындағы балықтарға жем беруге шақыру (денсаулықтарына рұқсатты ескеру); балықтардың су астындағы тіршілігін бақылауға ынталандыру; қамқорлыққа тәрбиелеу. | **"Үстел-үсті ойыны"**Мақсат-міндеттері. Үстел ойындары бұрышында сөренің шаңын сүрту; ұсақ ойыншықтар мен заттарды өз қораптарына салуды ұсыну, қадағалау, мақтау; ойыншықтармен ойнағанда тазалық сақтау туралы түсіндіру. | **"Ойын бұрышы"**Мақсат-міндеттері. Ойын бұрыштарында тұрған ойыншықтардың бірін өз еркімен алып, қалағанын педагогке айтып, ойнап болғаннан кейін өз орнына жинауға ынталандыру, мақтау. | **"Жуыну әдебі"**Мақсат-міндеттері. Жуыну бөлмесінде жуыну әдебін игерту: қолдарын өздігінен сабындауды, су ағымы астына қойып, қысуды қадағалау; өз орамалының орнын табуға ынталандыру, мақтау. | **"Табиғат бұрышы"**Мақсат-міндеттері. Табиғат бұрышындағы өсімдіктерге көңіл аудару, фикус, бальзамин, аспидистра жапырақтарының (қою жасыл, ашық жасыл) түстеріне көңіл аудару, суару, бақылау. |
| **«Қоршау салу» ойын-жағдайы**Мақсат-міндеттер. Тәрбиеші құрылыс материалдарымен ойнап жүрген балаларға: «Бұл сенің құрылыс алаңың ба? Сен не салып жатырсың? Алима, сенде не бар? Үй. Ал сенде, Мансур? Үй? Құрылыс алаңында жақсы құрылыс материалдары бар екен. Сендер үйлеріңе қоршау тұрғыза аласыңдар ма? Үйдің қоршауы болғанын қалайсың ба? Онда жаңа құрылысты бастайық, қоршаулар қандай болатынын көрейік.Мен кішкентай баламынҮйде сала аламын.Тоқ-тоқ-тоқ.Қолыма балға аламын,Қоршауда сала аламын.Тоқ-тоқ-тоқ.**(қоршаған ортамен танысу, сенсорика, сөйлеуді дамыту)** | **«Батады, батпайды» дидактикалық ойыны**Мақсат-міндеттер. Балалардың сенсорлық сезімдерін байыту, қуанышты көңіл-күй қалыптастыру, ұсақ моториканы дамыту, қол қимылдарын үйлестіру. Жабдықтар: сумен, шыныдан, пластиктен, ағаштан, металл шарлар салынған ыдыстар.Тәрбиеші баламен бірге әртүрлі материалдардан жасалған шарларды немесе басқа ойыншықтарды суға тастайды. «Батады», «суға батпайды», «жүзеді» деген сөздерді түсіну жаттығуларын жасайды.**(сенсорика, қоршаған ортамен танысу)** | **«Әткеншек» ойыны.**Мақсат-міндеттер. Сыртқы тыныс алу қызметін жақсарту, тыныс алу жаттығуларының алғашқы әдістерін меңгеру, мұрын арқылы дем шығару және дем шығару жаттығуларын жасауҚұрал-жабдықтар: балалар санына сәйкес шағын көлемді жұмсақ ойыншықтар.Баланы жайлап жатқызып, ішіне диафрагма аймағында жеңіл ойыншықты қояды.Педагог тақпақ оқиды.Жаймен ғана тербетіңдер,Әткеншекпен ер жетіңдер!Бір, екі, бір, екі,Ойын бітті мінеки!**(дене шынықтыру, сөйлеуді дамыту)** | **Ойын «Тышқандар қалай шиқылдайды?»**Мақсат-міндеттер. Артикуляциялық аппараттарды жаттықтыру; ырғақты тыныс алуды қалыптастыру.Құрал-жабдықтар: ойыншық тышқан.Үй ішін аралап,Түнде көп жортады.Қаптарды жарып,Мысықтан қорқады.Пи-пи-пи-пи!Тәрбиеші жаттығудың дұрыс орындалуын көрсетеді: мұрынмен дем алу, дем шығарған кезде: «Пи-пи-пи-пи!»-д**е**п айту.**(сөйлеуді дамыту, көркем әдебиет)** | **"Сиқырлы алақандар" музыкалық ритмикалық жаттығу**Мақсат-міндеттер. Музыкалық ритмикалық жаттығу арқылы саусақ, алақан жаттығуын жасау; ұсақ моторикасын дамыту.Бала, бала балақан,Кәне, қайсы алақан.Саусақтарын әйбат,Былай-былай ойнат.Топ-топ басайық,Жалаудан күн жасайық.Жаса, жаса алтын күн,Жаса, жаса жарқын күн!**(сөйлеуді дамыту)** |
| **Ертеңгілік жаттығу** | **Қарлармен жалпы дамыту жаттығулары.**Жарайсыңдар, қаншама қарлар жасадық! Енді олармен ойнайық.1.Тоңса біздің қолымыз,Қолғап киіп аламыз.Б.қ. - негізгі қалып. 1 - қарды бір қолыңыздан екінші қолыңызға беріңіз (5-6 рет)2. «Қарға қара, бірақ оны түсіріп алма»Б.қ. - аяқ иық енінде, қарды ұстаған қолымызды алға созу;1- қолмен денені оңға бұру, 2- қарды сол қолға салу, 3- қолмен денені солға бұру, 4- б.қ. (6 рет)3. «Біз қармен ойнаймыз, оны жерге қойып, көтереміз».Б.қ. - аяқ иық енінде, екі қолда қар. 1- қарды еденге қою үшін еңкейіп, 2- түзеліп тұру, 3- еңкейіп, қарды алу, 4- б.қ. (6 рет)4. «Ал енді еңкейіп отырайық, , көңілді жүр балақай!»Б.қ. - негізгі тұрыс, қолында қар, 1- отыру, қолымызды алға созамыз, 2- б.қ .(6 рет)5. «Біз сәл секіріп, аяғымызды жылытамыз»Б.қ. - н.қ. қар еденде, орнында секіру, қол белде, жүрумен кезектесіп. (3 рет 15 секіру)6. «Біздің аяғымыз тоңды, біз оларды аздап жылытамыз»Қарды айналып өту (3 рет)**(мәдени-гигеналық дағдылар, дене шынықтыру)** |
| **Таңғы ас** | **Гигиеналық дағдылар**Балалардың тәбетін ашу, өздігінен тамақтануға ынталандыру. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту.- Дастарханның әдемісін-ай,Тағамның (ботқаның, көженің, сорпаның, қуырдақтың) дәмдісін-ай.Тамақты тауысқан балақайЕң күшті болады. Пай, пай ...**(мәдени-гигиеналық дағдылар, көркем сөз)** |
| **Ұйымдастырылған іс-әрекетке дайындық** | Балаларға жайлы эмоциялық ахуалды ұйымдастыру үшін бәсеңдеу дыбыста салмақты әуенжазбасын қосуға болады. Мінез-құлық мәдениетінің дағдыларын қалыптастыру: амандасу, қоштасу, алғыс айту. Баланың құрдастарына деген мейірімді қарым-қатынасын үлгі ету. Жанашырлық пен елгезектік танытуға баулу.Балық ұқсап - жүземіз,Марғау ұқсап жүреміз,Құлыншақтай секіреміз,Бір-бірімізге сәлем беріп, иілеміз.**(сөйлеуді дамыту)** |
| **Мектепке дейінгі ұйым****кестесі бойынша****ұйымдастырылған****іс-әрекет** | **Дене шынықтыру****"Қар жауса - балалар қуанады"****Мақсат-міндеттер. Балаларды гимнастикалық орындықта жүруге,еңбектеп жүруге және арқанның (рейку) астынан өтуге жаттықтыру, қол ұстасып шеңберде тұруға, тепе-теңдік пен қимылдарды үйлестіру сезімін дамытуға ықпал ету, ұялшақтықты жеңуге көмектесу, тәуелсіз, сенімді әрекет ету.** | **Музыка**"Қолғап киіп алдық, суықтан қорықпаймыз"Мақсат-міндеттер. Балаларға әуен басталған кезде қимыл-қозғалысты бастауға және оның соңында аяқтауға үйрету. Жоғары, орташа және төмен орындалатын дыбыстарды ажырата білу қабілетін дамыту. Жаңа әнмен таныстыру. Сөздерді қайталай отырып ән айтуды үйрету. Музыкалық аспаптарды ұстай білуге ​​тәрбиелеу. Сигнал бойынша музыка аспаптармен орындау үйрету. Шашыраңқы күйде би қимылдарын орындау; әннің мазмұнын өзгерте отырып, қимылдарды өзгерту қабілетін дамыту. | **Дене шынықтыру****"Аюмен дос болайық"****Мақсат-міндеттер. Балаларға шектеулі зат үстімен жүруге, педагогпен бірге ойын түрде допты алға қарай итеру (қол мен аяқтың қимылын алмастыра отырып,алға қарай еңбектеу; допты алға қарай итеру) , жүру кезінде, тепе-теңдікті сақтау, ұялшақтықты жеңуге көмектесу, сигнал бойынша әрекет ету дағдыларын дамытуға ықпал ету, балалардың эмоционалды реакциясын және ойын әрекетіне қатысуға деген ұмтылысты тудырады.** | **Дене шынықтыру**"Аю сырқаттап қалды"Мақсат-міндеттер. Балалардың денсаулығын нығайтуды жалғастыру, бұрын үйренген негізгі қимыл түрлерін пысықтау; балаларды сигнал бойынша әрекет етуге, бүкіл топпен бір уақытта алға бағытта жүгіруге жаттықтыру;қимылды ойындарға қатысуды ынталандыру; көмектесуге деген ықыласты тәрбиелеу. | **Сөйлеуді дамытудан ойын-жаттығу**"Айналағы заттар"Мақсат-міндеттер. Балаларды қоршаған ортамен таныстырып, жаңа сөздермен таныстыру, оралды дұрыс атауға үйрету; балалардың сөздік қорын, тілдің грамматикалық құрылымын, дыбыстық мәдениетін, сөздік қорларын дамыту; ересектердің сөзін тыңдай білуге, жеңіл тапсырмаларды орындай білуге, дүрыс әрекет жасай білуге үйрету; оқу қызметіне, бір - бірімен қатынас жасай білуге, достыққа тәрбиелеу. |
| **2- таңғы ас** | Балаларға тамақ ішер алдында қолды жуу, тамақтану кезінде дұрыс отыруларын қадағалау, ескерту жасау; орындыққа сүйенбей, шынтақты дұрыс қойып отыруларын қатаң қадағалау; тамақ ішер алдында балалардың бір-біріне астың дәмді болуын тілеп; тамақтан соң алғыс айту. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту. **(мәдени-гигиеналық дағдылар, дербес әрекет)** |
| **Серуенге дайындық** | **"Киіну-шешіну".**Мақсат-міндеттер: балаларға киіну мен шешіну тәртібін үйрету және дағдыландыру, киіну және шешіну барысында ересектердің көмегіне жүгінуге үйрету. **(мәдени-гигиеналық дағдылар)** |
| **Серуен** | **Күнді бақылау. (қоршаған ортамен танысу, сөйлеуді дамыту)**Мақсат-міндеттер. Табиғат құбылыстарымен таныстыруды жалғастыру; күннің барлық мезгілдерде жарқырап тұратындығын көрсету, күнге қарамау керек деген ой қалыптастыру.Күн шығып тұр, сондықтан күн ашық. Қар күн сәулесінде әдемі жарқырайды. Күн жарқырамаса- бұлтты. Күн жарқырап тұр, бірақ сыртта аяз бар. Қыста күн жарқырайды, бірақ жылытпайды. Аяз мұрын мен құлақты шағып алады.**Қимылды ойын «Екі аяз» (дене шынықтыру)**Мақсаты: жүгіруге жаттықтыру.Екі доспыз ағайындыКөрген біз ғой талайыңдыМен Аязбын - Қызыл мұрын,Мен Аязбын - Көкшіл мұрын.Мен аңдарды іздеймінҚане, шығыңдар қояндар! (балалар секіреді, жүгіреді)Қатырамын! (Қашады)Содан кейін тәрбиеші әр түрлі жануарларды атайды, ал балалар қимылдарын салады. | **Қар ұшқындарын бақылау. (қоршаған ортамен танысу, сөйлеуді дамыту, көркем әдебиет)**Мақсат-міндеттер. Қар ұшқындарының әртүрлі формада болатынына назар аудару;Салыстыра білуге үйрету, танымдық белсенділіктерін дамыту..«Суретші қыс» К. НүсіповҚонақтайды бақтарға,Ақ көбелек, ақ мамық.Аунап таза ақ қарға,Балалар жүр мақтанып.Тазарып бар кір, шаңнан,Қыс өнерін бастады.Терезеге қыраудан,Сурет сала бастады.Жауған қар қандай?Ұшқан қарды алақандарыңа қондырыңдар, қар ұшқындары қандай?Жақсылап қараңдаршы, қардың әр ұшқыны әртүрлі өрнекте екенін көреміз. Байқадыңдар ма?**Дидактикалық ойын «Ұқсас өрнекті тап». (қоршаған ортамен танысу)**Мақсат-міндеттер.Алақанға қар ұшқындарын қондырып, олардың бір-бірінеұқсастарын табу. | **Бақылау «Қардағы құс іздері» (қоршаған ортамен танысу, сөйлеуді дамыту, көркем әдебиет)**Мақсаты. Қардағы құс іздерін тани білуге үйрету .Із дегеніміз не? (қардың үстінде қалған белгі)Балаларға ауладағы жем шашылған жерде қалған құс іздерін бақылауға ұсыну.Қалай ойлайсыңдер, мынау ненің іздері, құстың ба, әлде жануардың ба?Қар бетінде неліктен құс іздері қалады? (құстардың салмағынан табаны астындағы қар ұшқындары сынады)Балаларға құстар ізі салынған парақтар таратылады және оларға қай құстың ізі екенін анықтау тапсырылады. Қар бетінен ұқсас із іздестіріледі..**Қимылды ойын «Ізбе із».**Мақсаты. Тепе-теңдікті сақтау. Алдыңғы түскен із үстіне дәл түсуге тырысу. Ептілікке баулу. | **Аспанды бақылау. (қоршаған ортамен танысу, сөйлеуді дамыту, көркем әдебиет)**Мақсат-міндеттер. Балалардың аспанның жоғарыда шатырға ұқсап тұрғанын, түсін атап айта білу, аспанның таза немесе бұлтты болғанын байқау қабілеттерін бекіту; зейінін, түйсігін дамыту.Тап-таза көгілдір алаң,Бұл жердің шатыры аспан.Аспан - күннің мекені,Жұлдыздар мекені.**"Ұшақтар" қимылды ойыны. (дене шынықтыру)**Мақсат-міндеттер. Балаларды ұшақ көлігін елестетіп, қолдарын жан-жаққа жайып, түрлі бағыттарға жүгіру және белгілі жерде тоқтай білу дағдыларын дамыту; зеректікке, шапшаңдыққа баулу.Педагог балаларға ұшақтың таңбалауыштарын таратады.- Балалар - бұл біздің ұшақтар тұратын әуежай алаңы. Ұшақтар "у-у-у" деп дыбыстап, аспанға көтеріліп ұшады, ал содан соң өз алаңына қайтады.- Мен "Ұшақтар, ұшыңдар!" десем - сендер ұшақтарды жүргізіп, аспанға ұшып жүресіңдер.- "Ұшақтар, алаңға!" десем - менің жаныма жиналасыңдар, жерге шоқайып отырасыңдар. Келістік пе? Бастайық.- Қане, ұшақтар, ұшыңдар!Қолдарымызды жан-жаққа жаямыз, "у-у-у"!Біраздан кейін педагог балаларды алаңға шақырады, жүгірудегі қауіпсіздікті қадағалайды.Ойын екі рет жүргізіледі. | **Ойыншық қоянды бақылау (ақ қоян). (қоршаған ортамен танысу, сөйлеуді дамыту, көркем әдебиет)**Мақсат-міндеттер. Балалардың назарын ойыншық қоянға аудару.Тәрбиеші ойыншық ақ қоянды көрсетеді.- Балалар, сендер біздің қонағымызды таныдыңдар ма? Бұл не? (Бұл қоян.)- Қоянның жүні қандай түсті? (Ақ )- Қоянда тағы не бар? (ұзын құлақ, қысқа құйрық, аяқтары.)- Қоян қайда тұрады? (Қоян орманда тұрады)Ақ қоян-ау,ақ қоян,Ұзын құлақ сақ қоян,Қаша берсең орманға,«Қорқағым» деп ат қоям.**Қимылды ойын «Ақ қоян» (дене шынықтыру, көркем әдебиет)**Мақсат-міндеттер. Балаларды жылдамдыққа, мықтылыққа баулу.Ойын мазмұны: Балалар шеңбер жасап тұрады да, ал бір бала ортада қоян болып отырады. Шеңбердегі балалар қол ұстасып қоянды айнала жүріп тақпақ айтады.Ақ қоян - ау, ақОрныңнан тұрсаңшыШашыңды тарасаңшыБетіңді жусаңшыӘй - әй көйлек кисеңші.Біреудің қолын үзсеңші -Дегенде қоян болған бала тақпақтағы айтылған қимылды түгел істеп өлең, бітісімен жүгіріп барып шеңберді бұзуға тырысады. Егер бала шеңберді үзсе өзі шеңберге қосылып тұрады да үзілген жердегі оң жақтағы бала қоян болады. |
| **Серуеннен оралу** | Балаларды жүйелі шешінуге дағдыландыру, шкаф сөрелеріне киімдерін орналастыру, қолдарын жуу. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту. **(мәдени-гигиеналық дағдылар)** |
| **Түскі ас** | **Гигиеналық дағдылар**Балалардың тәбетін ашу, өздігінен тамақтануға ынталандыру. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту.- Дастарханның әдемісін-ай,Тағамның (ботқаның, көженің, сорпаның, қуырдақтың) дәмдісін-ай.Тамақты тауысқан балақайЕң күшті болады. Пай, пай ...**(мәдени-гигиеналық дағдылар, көркем сөз)** |
| **Түскі ұйқы** | Балалардың тыныш ұйықтауына жайлы жағдай жасау. |
| **Біртіндеп ұйқыдан****ояту,****сауықтыру шаралары** | **"Ұйқыашар" жаттығуы.**- Бәрің ояныңдар, керіліңдер! Менің сендермен ойнағым келеді.**Төсекте жатып жасайтын жаттығулар: "Мысықтар".**Мысықтар оң жаққа қарап ұйықтап жатыр, ұйқы сұрап мияулап жатыр көздерін жұмып мяу мяу мяу.Көзімізді ашып арқаға жатып тырнағымен тырналанып жатыр.Төрт аяқтап тұрып мойынымызды жоғары созып мияулаймыз мяу мяу мяу.Отырып башпайларымызды уқалаймыз, аяғымызды сипаймыз.Майтабанның алдын алу.Мысық сияқты аяқтың ұшымен шеңбермен жүру, екі аяқпен секіру, жүру орнымызға қарай жүгіру.Орындықта отырып оң аяғын сол аяғына қойып табандағы нүктелерге массаж жасау, аяқтарын ауыстырып, табандағы нүктелерге массаж жасау, ( 3- 4 рет)**(дене шынықтыру)** |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту. **(мәдени-гигиеналық дағдылар)** |
| **Балалардың дербес әрекеті****(аз қимылды, үстел үсті****ойындары,****бейнелеу іс-әрекеті,****кітаптарды қарау және****басқалар)** | **Сенсорикадан ойын-жаттығу**"Жылқыға жол салайық"Мақсат-міндеттер. Жолды салу қабілетін қалыптастыру; 2 берілген түстен (қызыл, көк)заттарды таңдауды үйрету; бірдей заттардыпішіні, түсі және қасиеті бойынша топтауды білу; сөздік қорын кеңейту; жұмыс барысында сабырлыққа тәрбилеу. | **Ойын «Тышқандар қалай шиқылдайды?»**Мақсат-міндеттер. Артикуляциялық аппараттарды жаттықтыру; ырғақты тыныс алуды қалыптастыру.Құрал-жабдықтар: ойыншық тышқан.Үй ішін аралап,Түнде көп жортады.Қаптарды жарып,Мысықтан қорқады.Пи-пи-пи-пи!Тәрбиеші жаттығудың дұрыс орындалуын көрсетеді: мұрынмен дем алу, дем шығарған кезде: «Пи-пи-пи-пи!»-деп айту.**(сөйлеуді дамыту, көркем әдебиет)** | **«Қысқы би» жаттығуы**Мақсат-міндеттер. Балалардың белсенділігін, тіл байлығын дамыту.Қандай қызық қыс деген,Бәрін шебер істеген.Бау-бақшаны тауды да,Бояған ақ түспенен.Ішік, пима, қолғап бар,Арада жоқ тоңғақтар.Баста қалың малақай,Біз тоңбаймыз алақай.Біз аязбен доспыз,Айналамыз, айналамыз!**(сөйлеуді дамыту, көркем әдебиет)** | **«Енесін тап» дидактикалық ойыны**Мақсат-міндеттер. Дыбыстардың дұрыс айтылуын күшейту. Интонациялық мәнерлілікті дамыту.Ойынның сипаттамасы: Тәрбиеші: Бұл ешкі (суретті көрсету). Ол қалай дауыс шығарады? Оның баласы не? Ол қалай айқайлайды? Бұл қой (суретті көрсету). Ол қалай маңырайды? Ал оның баласы - қозы қалай дауыстайды? және т.б.Үй жануарларының төлдерінің суреттері фланелеграфта қойылған.Педагог балаларға үй жануарларының суреттерін таратады. Анасы мен төлдерін тауып қоюды ұсынады.**(сөйлеуді дамыту)** | **"Қар" саусақ жаттығуы.**Мақсат-міндеттер. Балаларды саусақпен көркем сөз жолдарындағы ырғаққа сай қимылдар жасап, жеке сөздерді қайталауға ынталандыру; жаттығу нәтижесінде жағымды әсер алуға баулу.Педагог балаларға қардың жауғаны туралы суретті немесе бейнежазбаны көрсете алады.- Ақ мақтадай ұлпа қар (саусақтарды жыбырлату)Жамылыпты қырқалар. (қолдарды төмен бұлғау)Қалың-қалың тоң киіп, (алақандарды бір-біріне уқалау)Маужырайды шыршалар. (қолдарды қосу, ұйықтап қалғанды көрсету)Ш. Әлдибекұлы.**(сөйлеуді дамыту, дене шынықтыру)** |
| **Балалармен жеке жұмыс** | Ауыл маңы терек,Терек егу керек.Әсем биік теректер,Балаларды өбектер.**(көркем әдебиет)** | Мақсат-міндеттер. Өздерінің сүйіп көретін мультфильмінің үзіндісін қарау. Басты кейіпкерлердің аттарын жаттау, әннің сөздерін қайталау; жағымды эмоцияларды дамыту.**(сөйлеуді дамыту, музыка)** | «Батады, батпайды» дидактикалық ойыныМақсат-міндеттер. Балалардың сенсорлық сезімдерін байыту, қуанышты көңіл-күй қалыптастыру, ұсақ моториканы дамыту, қол қимылдарын үйлестіру. Жабдықтар: сумен, шыныдан, пластиктен, ағаштан, металл шарлар салынған ыдыстар.Тәрбиеші баламен бірге әртүрлі материалдардан жасалған шарларды немесе басқа ойыншықтарды суға тастайды. «Батады», «суға батпайды», «жүзеді» деген сөздерді түсіну жаттығуларын жасайды.**(қоршаған ортамен танысу)** | «Тоқылдақ» саусақ жаттығуыТақылдатып, мазаны ап,Ағаштарды тазалап.Тоқ-тоқ-тоқ,Ормандарды емдейді, зиянкесті тазалар.Тоқ-тоқ-тоқ.**(сөйлеуді дамыту)** | "Балық"Мақсат-міндеттер. Ермексаздың кішкене бөліктерін тұтастай қысып, түзу қозғалыстармен жайып, тегістей білуге ​​жаттықтыру.**(мүсіндеу)** |
| **Серуенге дайындық** | **Серуенге жиналу.**Мақсат-міндеттер: балаларды серуендеуге қызығушылығын арттыру.Серуендеуге арналған ойын құралдарын таңдау, балалармен жеке әңгімелесу; шалбардың, бас киімнің және бәтеңкенің дұрыс киюлерін бақылау. **(мәдени-гигиеналық дағдылар)** |
| **Серуен** | Түскі уақыттаға серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** |
| **Серуеннен оралу** | Серуеннен кейін беті-қолымызды сумен тазалап жууға дағдыландыру. Жуыну кезінде қолдарын (алақандарын бір-біріне үйкелеу) және бетін алақандарымен жуу, ересектердің көмегімен беті-қолдарын сүрту.Сылдырлайды мөлдір су,Мөлдір суға қолыңды жу.Жуынсаң сен әрдайым,Таза бетің, маңдайың.**(мәдени-гигиеналық дағдылар)** |
| **Балалардың дербес әрекеті****(аз қимылды, үстел үсті****ойындары,****бейнелеу іс-әрекеті,****кітаптарды қарау және****басқалар)** | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**Мақсат-міндеттер. Сөздік қорды ойыншықтар, киімдер, ыдыстар, көлік түрлерін білдіретін зат есімдермен, тұрмыстық (киіну, жуыну), ойын (ойнау, салу, домалату, тебу) әрекеттерін білдіретін, қарама-қарсы мағыналы (ашу-жабу, бару-келу, алу-салу) етістіктермен, заттардың түсін, пішінін, білдіретін сын есімдермен толықтыру.Музыкалық аспаптармен ойындар. Қоршаған орта тақырыбына байланысты әндер. **(музыка)**Мақсат-міндеттер. Әннің әуені мен сөздерін тыңдау, музыкалық шығарманы, көңілді және баяу сипаттағы әндерді эмоционалды қабылдау. Айналадағы дыбыстарға еліктеу арқылы ән айтуға қызығушылықты ояту (мысалы: мысық мияулайды, ара ызыңдайды). Қимылдарды ойын әрекеттерінде қайталау, оларды дыбыстармен және сөздермен сүйемелдеу.Өнер бұрышында қоршаған орта тақырыбына байланысты мүсіндеу жұмыстарын жасау. **(шығармашылық дағдылар, жапсыру, мүсіндеу, сурет салу)**Мақсат-міндеттер. Балаларды жалпақ, дөңгелек пішіндерді мүсіндей білуге, өз қалауы бойынша алынған пішіндерді құрастыруды, материалдарды ұқыпты қолдана білуге үйрету.Қолдың ұсақ моторикасын дамыту. **(сенсорика)**Мақсат-міндеттерн. Күрделі заттармен әрекеттерді орындау – сақиналары бар таяқшамен, торлы дорбамен, күрекшемен сәйкес келетін ойыншықтар мен шарларды жылжыту, алу және орындарын ауыстыра білу, қазықшаларды ылғал құмға балғамен қағып, кіргізе білу. |
| **Балалардың үйге қайтуы** (ата-аналарға кеңес) | «Күн режимі және бала тәрбиелеу», «Жас бала қандай талаптарды түсінеді?», «Жас баланың қызығушылығы» әңгімелесу». |